el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el el el el el el el el el el es en en el en el el el el el el el el el el el el el en el en el en el en el en el en el en el en el en el en el en el en el en el en el en el el el el el en el el el el el en el en
Μπάσκετ Κύπρου | Νέα απο το Μπάσκετ στη ΚύπροΑΛΛΕΣ ΕΙΔΗΣΕΙΣΙσλανδία-Κύπρος 84-62: Στον πάγο έμειναν οι ελπίδες μας…
Μπάσκετ Κύπρου | Νέα απο το Μπάσκετ στη ΚύπροΑΛΛΕΣ ΕΙΔΗΣΕΙΣΜπάσκετ Νέα | Αθλητικές Ειδήσεις Μπάσκετ
Στους… παγετώνες της μακρινής Ισλανδίας χάθηκαν οι ελπίδες του καλαθοσφαιρικού αντιπροσωπευτικού μας συγκροτήματος στην προσπάθεια κατάκτησης της 2ης θέσης στον 1ο προκριματικό όμιλο του ευρωπαϊκού πρωταθλήματος…
Μια καταστροφική με όλη τη σημασία της λέξης, περίοδος στον αγώνα που έγινε στο Ρέικιαβικ και συγκεκριμένα, το τρίτο δεκάλεπτο, ήταν το βαρόμετρο που έγειρε την πλάστιγγα υπέρ των Ισλανδών που τελικά πήραν τη νίκη με σκορ 84-62.
Σε αυτό το διάστημα, οι γηπεδούχοι έκαναν ένα επί μέρους σκορ 27-10 και έτσι το ανατρέψιμο -6 (42-36) του 20λεπτου, μετατράπηκε σε 69-46 στο 30’ και πλέον, η διαφορά δεν μπορούσε να ανατρεπόταν…
Ωστόσο, πρέπει να επισημανθεί ότι το κακό άρχισε από τη 2η περίοδο, όταν δεχθήκαμε 25 πόντους… Επί του τυπικού; Πρώτο οριστικά το Βέλγιο (πάει στην τελική φάση) στον όμιλο και δεύτερη η Ισλανδία (προκρίνεται αν είναι μεταξύ των τεσσάρων καλύτερων δεύτερων ομάδων μεταξύ των επτά ομίλων).
Για την ομάδα μας απομένει το εντός έδρας παιχνίδι του Σαββάτου με την Ελβετία, την οποία αν κερδίσουμε, τότε θα τερματίσουμε στην 3η θέση του ομίλου, που και πάλι θα είναι τιμητική!
Με τους γηπεδούχους να αποκτούν ένα ελαφρύ προβάδισμα ξεκίνησε το παιχνίδι, μέχρι που είχαν προηγηθεί με 13-10. Κάπου εκεί όμως, η ομάδα μας επιβλήθηκε πλήρως και με ένα σερί 0-7, προσπέρασε με 13-17, κάτι που έγινε στο 8’! Οι διεθνείς μας, ήταν αποφασισμένοι να δώσουν μάχη για τη νίκη, κάτι που το απέδειξαν στο διάστημα αυτό και ενώ με το φινάλε της 1ης περιόδου, η Κύπρος ήταν μπροστά στο σκορ με 17-20!
Στη 2η περίοδο, οι γηπεδούχοι κατάφεραν να επιβάλουν έναν δικό τους γρήγορο ρυθμό, κάτι που προβλημάτιζε την άμυνα της δικής μας ομάδας. Ωστόσο στην αρχή του διαστήματος αυτού, το προβάδισμα ήταν εναλλασσόμενο, κάτι που κρατούσε μέχρι τα μισά του διαστήματος αυτού. Κάπου εδώ όμως, οι γηπεδούχοι με ένα ξέσπασμα με εύστοχα περιφερειακά σουτ, προηγήθηκαν με 35-31, ενώ στο 17’, το σκορ πήγε στο 39-34 και λίγο αργότερα, στο 42-36, που ήταν και το σκορ στο ημίχρονο.
Δύσκολα άρχισαν να γίνονται τα πράγματα για την Εθνική μας, όταν στις αρχές της 3ης περιόδου, η διαφορά ανέβηκε στο +11 (47-36) για τους γηπεδούχους, που είχαν επιβάλει το δικό τους ρυθμό σε αυτά τα χρονικά σημεία, κάτι που ξεκινούσε από την έντονη πίεση που ασκούσαν στην άμυνα. Στοιχείο που ανάγκαζε τους παίκτες μας σε βεβιασμένες ενέργειες. Έτσι οι Ισλανδοί ανέβασαν τη διαφορά στους 19, κάτι που συνέβη στο 27’, με το σκορ να πηγαίνει στους 20 (63-43). Ήταν ένα καταστροφικό διάστημα για την Εθνική μας, που με το τέλος της 3ης περιόδου βρέθηκε να χάνει με -23. Σκορ 69-46, με το επί μέρους σκορ να είναι στο 27-10…
Μετά από αυτήν την εξέλιξη, τα πάντα είχαν κριθεί, όπως φάνηκε και από την εικόνα που είχε η αναμέτρηση στα αρχικά στάδια της τελευταίας περιόδου. Χωρίς ψυχικά αποθέματα οι διεθνείς μας, τη στιγμή που αυτά των Ισλανδών ήταν στο… φόρτε τους και αφού οι γηπεδούχοι δεν… έλεγαν να κατεβάσουν ταχύτητες, η διαφορά να φθάνει στους 30, όταν το χρονόμετρο έδειχνε το 37’ (84-54) με συνεχόμενα τρίποντα των Ισλανδών. Μια δυσάρεστη για μας, τυπικότητα ήταν τα τελικά στάδια, μέχρι που ακούστηκε το τελικό κορνάρισμα. Η Ισλανδία πήρε τη νίκη με τελικό σκορ 84-62.
Σκορ ανά περίοδο: 17-20, 25-16, 27-10, 15-16.
Σκορ ανά δεκάλεπτο: 17-20, 42-36, 69-46, 84-62.
Ισλανδία (Γ. Πέτερσεν): Ασόξ 10, Θόρτενσον, Μπέρικσον 18 (2), Στέφανσον 7 (1), Στέναρσον, Φρίντρικσον 2, Βίλχαμσον 6 (2), Γκούναρσον 12 (2), Χέρμανσον 8 (1), Πάλσον 15 (2), Χλίνασον, Μπίονσον 6 (2).
Κύπρος (Π. Γιανναράς): Λοϊζίδης 4, Κιγκ 7, Μιχαήλ 7 (1), Πηλαβάς, Τρισόκας, Κοιλαράς 2, Σιζόπουλος 12 (2), Κορωνίδης 6 (2), Θεοχαρίδης 5, Ραζής 3 (1), Παντελή 10 (3), Στυλιανού 6 (2).